_:nf7ecdf08635845bf948a4597b0763752xb0
<http://schema.org/articleBody>
"\r\n\r\n\r\n\r\n\r\n\r\n\r\nПрочистувачи на воздух доби Универзитетската клиника за детски болести во Скопје. Станува збор за донација од компанијата ОКТА преку организирање еко акција за собирање електричен и електронски отпад.\r\n\r\nЕколошката активност, што се спроведе во март пред почетокот на кризата предизвикана од коронавирусот имаше за цел да ја подигне свеста за правилно ракување со електричен и електронски отпад, а во исто време да се подобрат условите на хемато-онколошкото одделение при Клиниката, соопштија од компанијата.\r\n\r\nПосочија дека за поефикасно собирање на ситниот отпад, на неколку локации во кругот на компанијата биле поставени специјални кутии, додека големите уреди беа подигнати од домовите на вработените.\r\n\r\nСредствата добиени како возврат за собраниот отпад се искористија за набавка на прочистувачите на воздух. Акцијата за селектирање и собирање отпад, ОКТА ја спроведе во координација и соработка со Нула Отпад, овластен колективен постапувач со отпад од електрична и електронска опрема. Оваа активноста се спроведе во согласност со стратегијата за општествена одговорност на компанијата и е дел од заложбите на компанијата за заштита на животната средина и поддршка на заедницата, стои во соопштението.\r\n\r\n"
<https://libertas.mk/okta-donirashe-prochistuvachi-na-vozduh-za-detskata-klinika/>